ALAQUÀS CELEBRA LA FESTA DE LA PRIMAVERA I EL JOC SOLIDARI AMB GRAN ÈXIT DE PARTICIPACIÓ
08/05/2023

# ALAQUÀS CELEBRA LA FESTA DE LA PRIMAVERA I EL JOC SOLIDARI AMB GRAN ÈXIT DE PARTICIPACIÓ

*   08/05/2023
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=21315

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21315%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20LA%20FESTA%20DE%20LA%20PRIMAVERA%20I%20EL%20JOC%20SOLIDARI%20AMB%20GRAN%20%C3%88XIT%20DE%20PARTICIPACI%C3%93)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21315/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21315/08052023whatsapp_image_2023-05-08_at_14_38_54_Form_4.jpg)](https://www.alaquas.org/ficheros/documentos/2023/2/21315/08052023whatsapp_image_2023-05-08_at_14_38_54_Form_10.jpg "<a href='https://www.alaquas.org/ficheros/documentos/2023/2/21315/08052023whatsapp_image_2023-05-08_at_14_38_54_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA LA FESTA DE LA PRIMAVERA I EL JOC SOLIDARI AMB GRAN ÈXIT DE PARTICIPACIÓ</a>")

Veïns i veïnes, associacions, col·lectius i col·legis donen vida un any més a la festa organitzada per l'Ajuntament d'Alaquàs

L’Ajuntament d’Alaquàs va celebrar el passat dissabte 6 de maig al parc de la Sequieta la XXVI edició de la Festa de la Primavera d’Alaquàs, la Diada Solidària i el Joc Solidari. Veïnes i veïns, associacions, entitats i col·legis van participar en la que és una de les activitats més tradicionals i amb més èxit d'Alaquàs donat l'alt índex de participació de la ciutadania.

Com és habitual, la jornada es va dividir en tres espais: infantil, jove i solidari. A les 9 hores del matí es va donar la benvinguda a tot l’alumnat participant en una nova edició del Joc Solidari organitzat per la Comissió Solidària que va ser possible gràcies a la participació de 250 xiquets i xiquetes i més de 120 voluntaris i voluntàries. Es tracta d’una de les activitats centrals dins dels projectes de cooperació internacional posats en marxa per l’Ajuntament d’Alaquàs i que està organitzat conjuntament amb la Comissió Solidària. L’objectiu d’aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d’aquest Joc Solidari juguen per aconseguir diners que cada centre destina a un projecte seleccionat i respecte al qual s’ha treballat prèviament a les aules.  

A les 11 hores del matí es iniciar la Festa de la Primavera amb les activitats de l’espai infantil i jove en què van participar nombroses associacions i entitats d’Alaquàs. En aquest espai es van oferir tallers d’oci i manualitats, maquillatge, atraccions, contacontes, competicions esportives, regals i degustacions gastronòmiques. Durant el matí va destacar també l’exbicició canina de la Unitat Canina de la Policia Local d’Alaquàs i altres unitats de la Comunitat Valenciana i la col·laboració també de Policia Nacional, Guàrdia Civil i Bombers. No van faltar tampoc les activitats solidàries, venda de productes i tallers i la possibilitat de menjar al parc una ració de paella solidària amb beguda amb l’aportació de 3 euros. Aquestes van estar cuinades per l’Associació el Cullerot i l’associació Blasco Ibáñez. Va destacar també l’actuació musical de la Banda Juvenil de la Unió Musical d’Alaquàs i de la Banda colombiana Ciudad de Itagüí.

A partir de les 12 hores, amb la presència de l’Alcalde d’Alaquàs, Toni Saura, la Regidora d’Educació, Marian Espert i el Regidor de Joventut, Javi Antúnez, es van lliurar els xecs simbòlics als col·legis que han col·laborat en els projectes de cooperació internacional. Pel que fa als projectes, el CEIP Ciutat de Cremona destina enguany la seua ajuda a Salvamento Marítimo Humanitario, el CEIP Vila d’Alaquàs a l’ONG Payayospital, el CEIP Amparo Alabau  a Solidaritat Internacional al País Valencià, el CEIP Sanchis Almiñano a De mi Casa a tu Casa, el CEIP Bonavista a la Fundació Vicent Ferrer, el CC Madre Josefa Campos a Catequistes de Nostra Senyora dels Dolors i el CC Mare de Déu de l’Olivar I a la delegació de Mans Unides d’Alaquàs.

D’altra banda, es van lliurar els premis del Concurs de Dibuix de la samarreta del Joc Solidari i es va rebre tant a la guanyadora del concurs, Natalia Vizarro del Burgo, com a la resta de xiquets finalistes: Andrés Sánchez Samper, del col·legi Sanchis Almiñano, Carmen Soriano Álamo del Bonavista, Marcela Barragán Sanz, del Madre Josefa Campos, Carla Hortelano Cambronero del Amparo Alabau, Adrián Morcillo Navarro del Vila d’Alaquàs i Rober González Peñafiel del Ciutat de Cremona. Enguany, l’elecció ha estat difícil ja que s’han presentat al concurs més de 570 il·lustracions.